पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ में हरियाणा की तर्ज पर लॉकडाउन लगाने का निर्णय साेमवार को होने वाली वार रूम मीटिंग में किया जा सकता है। वीकएंड लॉकडाउन की समीक्षा करने के बाद शहर में लॉकडाउन लगाने पर चर्चा हो सकती है। शहर के प्रशासक के एडवाइजर की ओर से बताया गया है कि शहर में लॉकडाउन लगाने के लिए एक्सपर्ट और अधिकारियों से मीटिंग के बाद ही निर्णय लिया जाएगा। शहर में प्रशासन की ओर से कई बार एक्सपर्ट और जानकारों से विचार विमर्श करने के बाद ही वीकएंड लॉकडाउन लगाने के सख्त निर्देश दिए गए थे। शहर में जिस तरह से कोरोना संक्रमण के मरीजों की संख्या में बढ़ोतरी हाे रही है उससे स्थिति गंभीर बनती जा रही है। प्रशासक की ओर से शहर की पुलिस को हर हाल में कोविड निर्देशों का पालन करवाने के लिए कहा गया है जिससे संक्रमण की चेन को तोड़ा जा सके।
घरों से नहीं निकले लोग
वीकएंड लॉकडाउन के दूसरे दिन आज रविवार होने के कारण काफी संख्या में लोग अपने घरों से बाहर नहीं निकले। इसके अलावा लॉकडाउन को ध्यान में रखकर भी लोगों ने नियमों का पालन किया और वे अपने परिवार साथ ही घरों में रहे। शहर में ट्रेफिक पुलिस की ओर से कई स्थानों पर आते-जाते लोगों से पूछताछ की जा रही है।
पर्यटक स्थलों पर पुलिस का पहरा
शहर की सुखना लेक,रॉक गार्डेन सहित प्रमुख पर्यटक स्थलों को पहले ही बंद कर दिया गया है जिससे यहां पर कोई भी नहीं आया। सुखना लेक पर पुलिस का पहरा लगाया गया है। अगर कोई बाहर से यहां पहुंच भी रहा है तो उसे समझा कर वापस भेजा जा रहा है। शहर की सेक्टर-17 का प्लाजा,सेक्टर-22 की मार्केट सहित सारी मार्केटस पूरी तरह से बंद पड़ी है। पीजीआई के बाहर कुछ लोग बैठे हुए थे जिनके परिवार के लोगों का इलाज पीजीआई में चल रहा है। उसके अलावा बाहर सड़कों पर और कोई नहीं दिखा। शहर में दोपहर 2 बजे तक जरुरी सामान की दुकानें खुली रही,मेडिकल की दुकानों को खोलने का समय शाम तक है। रेस्तरां से खाने की होम डिलीवरी की जा रही है लेकिन वहां पर बैठ कर खाने पर मनाही है।
शहर में पिछले 10 दिनों में इस तरह से कोरोना संक्रमित मरीजों की संख्या सामने आई।
शहर में इस समय 43 हजार 446 मरीज पॉजिटिव मिल चुके है जिसमें से 35 हजार 735 मरीज ठीक हो गए है। कोरोना संक्रमित 489 मरीजों की मौत हो चुकी है। शहर में इस समय 7 हजार 222 मरीज एक्टिव है जिनका शहर के विभिन्न अस्पतालों में इलाज चल रहा है। प्रशासन की ओर से शहर की संस्थाओं को कोविड केयर सेंटर बनाने के लिए मदद करने के लिए अपील की गई। शहर की कई संस्था प्रशासन की मदद के लिए आगे आई है और कई स्थानों पर कोविड केयर सेंटर बनाए जा रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn